རྗེས་སུ་མུས་སྲད་དུ་བྱོན་ནས་གཙུག་ལག་ཁང་གི་རྟེན་གཙོར་ཕུར་པ་འདི་བཞག་པ་རིམ་གྱིས་བརྒྱུད་དེ།རྟོགས་ལྡན་ཡོན་ཏན་མགོན་པོའི་ཕྱག་ཏུ་བྱུང་བ་རང་གི་སྲས་ཀུན་མཁྱེན་བློ་གྲོས་རིན་ཆེན་སེང་གེར་སྩལ།ཀུན་མཁྱེན་བློ་གྲོས་སེང་གེ་ནི་རྗེ་ཙོང་ཁ་པའི་དངོས་སློབ་རྣམ་དཔྱོད་ཕུལ་དུ་བྱུང་བའི་མཁས་པ་གཉིས་ཀྱི་ཡ་གྱལ་ཡིན་པ་དེས་སེ་ར་ཐེག་ཆེན་གླིང་གི་མཁས་མང་བྱེས་པ་གྲྭ་ཚང་ཕྱག་བཏབ་ཅིང་།ཕུར་པ་དེ་ནང་རྟེན་དུ་བཞུགས།རྗེས་སུ་༧གོང་ས་༧སྐྱབས་མགོན་༧རྒྱལ་དབང་ལྔ་བ་ཆེན་པོས་ཕུར་པ་དེ་འབྲས་སྤུངས་སུ་གདན་དྲངས་ཏེ།མི་མང་ལ་མཇལ་ཁ་བཏང་བ་དེ་ནས་ཕུར་མཇལ་གནང་བའི་སྲོལ་དར།དེའི་རྗེས་རྩེ་ཕོ་བྲང་ནས་མཇལ་ཁ་གནང་གི་ཡོད་ཀྱང་།ཕྱིས་སུ་ལོ་རེའི་བོད་ཟླ་༡༢པའི་ཚེས་༢༧ཉིན་སེར་བྱེས་མཁན་པོར་ཕུར་མཇལ་གནང་དུ་བཅུག་ཡོད་པ་རེད།